Sáttur í dagUndanfarin ár hafa verið rússíbanareið í lífi Ragnars , sem vann svo mikið á tímabili að lítið var eftir af persónuelika hans . Honum líður mun betur í dag , á bakvið afgreiðsluborðið á Vínstúkunni Tíu sopum , en sér ekki eftir neinu , enda sé þetta allt saman dýrmæt reynsla . Mynd : Heiða Helgadóttir Ragnar Eiríksson , eða Raggi Eiríks eins og hann er gjarnan kallaður , situr á hóteli við Hlemm þegar ég hitti hann í kaffi og spjall . Hann lítur út eins og danskur hipster , með úfið skegg og hár , gleraugu , húfu og í vesti , hæværskur en hláturinn aldrei langt undan . „ Ég man nákvæmlega dagsetninguna þegar ég byrjaði í veitingabransanum . Það var 15. maí 1997 , “ segir Ragnar sposkur á svip . „ Ég var búinn að reyna að vera í menntaskóla en það gekk ekki alveg nógu vel af því ég kann ekki að læra . Ég var átján ára , það voru próflok og ég fór þann sama dag að vinna á Pizzahúsinu að gera pitsur og ég hef verið í veitingabransanum síðan , “ útskýrir hann og segir ástæðu þess kannski ekki endilega hafa verið brennandi áhuga á matnum sjálfum heldur hafi hann fallið fyrir hraðanum , spennunni , adrenalíninu og atganginum í eldhúsinu . „ Það er kannski einhver birtingarmynd af ...